**ПРОТОКОЛ**

**№ 42**

Днес 18.02.2022 г. На основание чл. 23, ал.4, т. 1, чл. 25, ал. 1 от ЗМСМА и чл. 39, ал. 5 от Правилника за организацията и дейността на Общински съвет - Лом се проведе неприсъствено заседание на Общински съвет - Лом, спазвайки разпоредбата на чл.28а, ал.1, ал.3 и ал.5 от ЗМСМА.  На общинските съветници беше изпратена в електронен вариант докладните включени в дневния ред на заседанието, а именно:

**Дневен ред:**

По първа точка

Докладна записка № РД-01-06-16/17.02.2022 г. от д-р Георги Гаврилов - Кмет на Община Лом относно: Промяна в предмета на дейност на „ДКЦ 1 – Лом“ ЕООД и нов учредителен акт на дружеството.

След проведеното поименно гласуване с 22 гласа „ЗА“, няма „ПРОТИВ“, няма „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 343**

Общински съвет на Община Лом , на основание чл.137, ал.1, т.1 от ТЗ , чл.21, ал.1 , т.23 от ЗМСМА и чл. 22, ал.1 т. 2 от Наредба за условията, реда за учредяване и упражняване правата на собственост на Община Лом в търговски дружества с общинско участие приема :

1. Промяна в предмета на дейност на „ДКЦ 1 – Лом” ЕООД. Съществуващият предмет на дейност, който е *„****Осъществяване на******специализирана извънболнична медицинска помощ“*,** да се допълни със следния текст: **„съгласно чл. 2, ал. 4 от ЗЛЗ - предоставяне на интегрирани здравно-социални услуги по реда на глава девета , чл.144 от Закона за социалните услуги - дейности, чрез които медицински специалисти и специалисти в областта на социалните услуги предоставят здравни грижи и медицинско наблюдение , включително в домашна среда, в подкрепа на деца и лица с трайни увреждания , лица с хронични заболявания и лица в надтрудоспособна възраст в невъзможност за самообслужване “.**

2.Да се приеме нов учредителен акт на „ДКЦ 1 – Лом” ЕООД, който да включва променения чл. 5 със следния текст:

1. **Чл. 5.** *Дружеството има предмет на дейност: Осъществяване на специализирана извънболнична медицинска помощ ;* съгласно чл. 2, ал. 4 от ЗЛЗ - предоставяне на интегрирани здравно-социални услуги по реда на глава девета , чл.144 от Закона за социалните услуги - дейности, чрез които медицински специалисти и специалисти в областта на социалните услуги предоставят здравни грижи и медицинско наблюдение , включително в домашна среда, в подкрепа на деца и лица с трайни увреждания , лица с хронични заболявания и лица в надтрудоспособна възраст в невъзможност за самообслужване “.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/